Document ID: /roh_data/filtered/fineweb-2-filterrobots_roh.jsonl.gz/55155

L’entira Svizra ha applaudì durant 60 secundas ed ha uschia ditg grazia a l’entir persunal da medischina per sia prestaziun extraordinaria durant quest temp dal coronavirus. L’idea da l'acziun è naschida dad in’iniziativa cuminaivla da las chasas edituras Ringier, NZZ, TX Group, CH Media e SRG/SSR.
Sandra Luzio, vicedirectura dal Center da sanadad da Savognin, raquinta co ils collavuraturs a Savognin han resentì l'applaus, co ch'igl è da lavurar en quel temp extraordinari e co il Center da sanadad sa prepara per il proxim temp. A Savognin è la situaziun speziala, cunquai che l'ospital e la chasa da vegls èn sut ina direcziun.
Il #dieSchweizsagtDANKE è sin Twitter schon sin plaz 1 dals trends. Da tut la Svizra chattan ins videos e fotografias. Uschia er da Mustér:
Ed uschia hai tunà a Lucerna: